CELEX: 62020CN0246
Language: hu
Date: 2020-06-03 00:00:00
Title: C-246/20. sz. ügy: A Rechtbank van eerste aanleg Oost-Vlaanderen, Afdeling Gent (Belgium) által 2020. június 3-án benyújtott előzetes döntéshozatal iránti kérelem – Openbaar Ministerie kontra EA

7.9.2020   
            
            
               HU
            
            
               Az Európai Unió Hivatalos Lapja
            
            
               C 297/28
            
         
      A Rechtbank van eerste aanleg Oost-Vlaanderen, Afdeling Gent (Belgium) által 2020. június 3-án benyújtott előzetes döntéshozatal iránti kérelem – Openbaar Ministerie kontra EA
      (C-246/20. sz. ügy)
      (2020/C 297/37)
      Az eljárás nyelve: holland
      
         A kérdést előterjesztő bíróság
      
      Rechtbank van eerste aanleg Oost-Vlaanderen, Afdeling Gent
      
         Az alapeljárás felei
      
      
         Felperes: Openbaar Ministerie
      
         Alperes: EA
      
         Az előzetes döntéshozatalra előterjesztett kérdések
      
      
                  1)
               
               
                  Úgy kell-e értelmezni a 2006/126/EK irányelv (1) 2. cikkének (1) bekezdését, hogy a vezetői engedélyt akkor is minden további nélkül el kell ismerniük a tagállamoknak, ha ezen okmány kiállítása a kiállító államban elveszettként nyilvántartásba vett és érvényességét vesztett vezetői engedély cseréjén alapul?
               
            
                  2)
               
               
                  Megtagadhatja-e valamely tagállam a lecserélt vezetői engedély elismerését a 2006/126 irányelv 11. cikke (4) bekezdésének második albekezdése alapján, ha a cserére olyan időpontban került sor, amelyben az eredeti vezetői engedélyt kiállító tagállam bizonyos továbbképzések elvégzéséig visszavonta a járművezetési jogosultságot?
               
            
                  3)
               
               
                  Mindenesetre megtagadhatja-e valamely tagállam a lecserélt vezetői okmány elismerését akkor, ha a tagállam, amelynek területén felmerül a vezetői okmány elismerésének kérdése, konkrét és alátámasztott adatok alapján meg tudja állapítani, hogy a járművezetési jogosultság a vezetői okmány cseréjének időpontjában már nem állt fenn?
               
            
                  4)
               
               
                  Mindenesetre megtagadhatja-e valamely tagállam a lecserélt vezetői okmány elismerését akkor, ha az elismerés kérdése azon tagállam állampolgárához kötődik, amelyben az elismerés kérdése felmerül, és e tagállam konkrét és alátámasztott adatok alapján megállapítja, hogy a csere és/vagy az elismerés kérelmezésének időpontjában az érintett nem felelt meg a vezetői engedély e tagállamban történő kiállítására vonatkozó minimumkövetelményeknek?
               
            
                  5)
               
               
                  Úgy kell-e értelmezni a 2006/126 irányelv 2. cikkének (1) bekezdését, hogy az egyenlőtlenséget idéz elő valamely tagállam olyan állampolgára, aki csak továbbképzések elvégzését követően kapja vissza járművezetési jogosultságát, és az olyan állampolgár között, aki szintén köteles továbbképzések elvégzésére, időközben azonban – adott esetben a tartózkodási helyre vonatkozó követelmény megsértésével vagy a kiállító tagállamban érvényességét vesztett vezetői engedélyen alapuló csere révén – külföldi vezetői engedélyt szerez?
               
            
         (1)  A vezetői engedélyekről szóló, 2006. december 20-i 2006/126/EK európai parlamenti és tanácsi irányelv (HL 2006. L 403., 18. o.).